钦定古今图书集成/明伦汇编/氏族典/第435卷 > 《廖用贤尚友录》 > 左思
## 钦定古今图书集成/明伦汇编/氏族典/第435卷 > 《廖用贤尚友录》 > 左思

按《晋书左思传》：思字太冲，齐国临淄人也。其先齐之
公族，有左右公子，因为氏焉。家世儒学。父雍，起小吏，
以能擢授殿中侍御史。思貌寝口讷，而辞藻壮丽，欲
赋《三都》，构思十年。及赋成，张华见而叹曰：“班、张之流
也。”齐王冏命为记室督，辞疾不就。及张方纵暴都邑，
举家适冀州，数岁以疾终。